Suzanne Lenglen

Suzanne Rachel Flore Lenglen (født 24. mai 1899 i Paris, død 4. juli 1938) var en fransk kvinnelig legendarisk tennisspiller.

Lenglen er en av tennishistoriens beste kvinnelige spillere og hun ble kalt «den guddommelige». Hun vant i stort sett alle turneringer hun deltok i, i årene fra 1915 til 1926. Hun var sammen med amerikanske Bill Tilden den første store internasjonale tennisstjernen. 

Lenglen spilte sin første finale i det franske mesterskapet i 1914, hun tapte for Marguerite Broquedis med 7-5, 4-6, 3-6. Etter det tapet, tapte hun kun én singlekamp i større turneringer, mot norsk-amerikanske Molla Mallory under US Open i 1924, da hun gav opp på grunn av et astma-anfall.

Suzanne Lenglen vant sin første singletittel i Wimbledon i 1919 da hun beseiret Dorothea Chambers som hadde vunnet turneringen hel syv ganger før. Lenglen vant singletittelen i Wimbledon seks ganger hvorav fem strake titler i årene 1919–23. Hun vant også turneringen i 1925 og notabelt er at hun i tre av kampene vant med 6-0, 6-0. 

Hun vant det franske mesterskapet i single sju ganger, en turnering som frem til 1923 kun var åpen for franske spillere. Hun vant også to olympiske gull- og en bronsemedalje under OL i Antwerpen i 1920; gull i single for damer og sammen med Max Decugis i mixed double. Bronsen vant hun i damedoublen.   

Lenglen var den første spilleren som ble profesjonell, hun signerte et proffkontrakt sommeren 1926 for C.C «Cash and Carry» Pyle. Hun spilte som profesjonell 38 kamper mot amerikanske Mary Browne og vant alle. Etter en sesong trakk hun seg som aktiv spiller og åpnet tennisskole i Paris. 

I 1978 ble hun opptatt i International Tennis Hall of Fame.

OL-medaljer 
 1920  Antwerpen –  Gull i tennis, single damer
 1920  Antwerpen –  Gull i tennis, mixeddouble (sammen med Max Decugis)
 1920  Antwerpen –  Bronse i tennis, double damer (sammen med Élisabeth d'Ayen)

Grand Slam-titler 
  Wimbledon:
 Single damer – 1919 (hun beseiret Dorothea Douglass med 10-8, 4-6, 9-7 i finalen)
 Double damer – 1919 (sammen med Elizabeth Ryan)
 Single damer – 1920 (hun beseiret Dorothea Douglass med 6-3, 6-0 i finalen)
 Double damer – 1920 (sammen med Elizabeth Ryan)
 Mixed double – 1920 Gerald Patterson)
 Single damer – 1921 (hun beseiret Elizabeth Ryan med 6-2, 6-0 i finalen)
 Double damer – 1921 (sammen med Elizabeth Ryan)
 Single damer – 1922 (hun beseiret Molla Mallory med 6-2, 6-0 i finalen)
 Double damer – 1922 (sammen med Elizabeth Ryan)
 Mixed double – 1922 (sammen med Pat O'Hara Wood)
 Single damer – 1923 (hun beseiret Kathleen McKane Godfree med 6-2, 6-2 i finalen)
 Double damer – 1923 (sammen med Elizabeth Ryan)
 Single damer – 1925 (hun beseiret Joan Fry med 6-2, 6-0 i finalen) 
 Double damer – 1925 (sammen med Elizabeth Ryan)
 Mixed double – 1925 (sammen med Jean Borotra)

  Franske mesterskapet:
 Single damer – 1921 (hun beseiret Molla Bjurstedt Mallory med 6-2, 6-3 i finalen)
 Double damer – 1921 (sammen med Germaine Golding)
 Mixed double – 1921 (sammen med Max Decugis)
 Single damer – 1922 (hun beseiret Elizabeth Ryan med 6-3, 6-2 i finalen)
 Double damer – 1922 (sammen med Elizabeth Ryan)
 Mixed double – 1922 (sammen med Henri Cochet)
 Single damer – 1923 (hun beseiret Kitty McKane Godfree med 6-3, 6-3 i finalen)
 Mixed double – 1923 (sammen med Henri Cochet)
 Single damer – 1925 (hun beseiret Kathleen McKane Godfree med 6-1, 6-2 i finalen) 
 Double damer – 1925 (sammen med Didi Vlasto)
 Mixed double – 1925 (sammen med Jacques Brugnon)
 Single damer – 1926 (hun beseiret Mary Browne med 6-1, 6-0 i finalen) 
 Double damer – 1926 (sammen med Didi Vlasto)
 Mixed double – 1926 (sammen med Jacques Brugnon)

Referanser

Eksterne lenker 
 
 
 

Franske tennisspillere
Olympiske mestere for Frankrike
Medaljevinnere under Sommer-OL 1920
Deltakere for Frankrike under Sommer-OL 1920
Tennisspillere under Sommer-OL 1920
Personer fra Paris